**Eetu Ilmari Paasovaara** (s. 18. maaliskuuta 1998 Kiiminki) on suomalainen jääkiekkoilija, joka pelaa Mestis-joukkue Kiekko-Espoossa. Hän on pelipaikaltaan keskushyökkääjä.

Ura
---

Paasovaara on Kiimingin Kiekko-Poikien kasvatti. Hän siirtyi juniorina sittemmin Oulun Kärppiin, jossa Paasovaara voitti kauden 2013–2014 päätteeksi C-nuorten SM-hopeaa. Hän ei kuitenkaan mahtunut kauden jälkeen seuran B-nuorten joukkueeseen, joten Paasovaara siirtyi kaudeksi 2014–2015 kasvattajaseuraansa KKP:n B2-nuoriin. Hän nousi joukkueen varakapteeniksi. Paasovaara voitti koko B2-nuorten SM-sarjan piste- ja syöttöpörssin tehoilla 19+41=60. Pudotuspeleissä hän oli KKP:n paras pistemies ja maalintekijä tehoilla 7+6=13.

Kaudeksi 2015–2016 Paasovaara siirtyi Kalevan Pallon B-nuoriin. Kaudella 2016–2017 hän voitti seuran A-nuorten sisäisen tehotilaston lukemalla +17. Kaudella 2017–2018 Paasovaara oli joukkueen kolmanneksi paras pistemies tehoilla 16+28=44. Hän voitti kauden päätteeksi A-nuorten Suomen-mestaruuden. Toukokuussa 2018 Paasovaara teki KalPan kanssa vuoden mittaisen SM-liigasopimuksen. Hän pelasi kauden 2018–2019 suurimmaksi osaksi seuran A-nuorissa, joiden toiseksi paras maalintekijä ja kolmanneksi paras pistemies Paasovaara oli tehoilla 17+13=30. Pudotuspeleissä hän oli joukkueen paras maalintekijä neljällä osumallaan. Paasovaara debytoi kauden aikana myös miesten peleissä pelattuaan lainalla Mestis-joukkue Iisalmen Peli-Karhuissa neljä ottelua tehden yhden syöttöpisteen.

Paasovaara siirtyi kaudeksi 2019–2020 1+1-vuotisella sopimuksella Mestis-joukkue Kokkolan Hermekseen. Hänen sopimuksensa sisälsi option SM-liigaan siirtymisestä. Paasovaara pelasi Mestiksessä varsinaisella tulokaskaudellaan 48 runkosarjaottelua tehopistein 9+32=41, joilla hän voitti Hermeksen sisäisen piste- ja syöttöpörssin. Paasovaara voitti myös sarjan tulokkaiden piste- ja syöttöpörssin. Hänet palkittiin kauden päätteeksi Mestiksen vuoden tulokkaana Petri Varis -palkinnolla. Huhtikuussa 2020 Paasovaara teki Hermeksen kanssa vuoden mittaisen jatkosopimuksen. Hän harjoitteli samana kesänä kaksi viikkoa SM-liigajoukkue KooKoon mukana, jonka jälkeen Paasovaara palasi Hermekseen kaudeksi 2020–2021. Hän oli tehoilla 6+15=21 joukkueen toiseksi paras pistemies Erik Ahopellon jälkeen. Paasovaaralla oli myös koko Mestiksen paras aloitusprosentti (64,30%). Pudotuspeleissä hän jakoi kahdeksalla syöttöpisteellään Hermeksen sisäisen syöttöpörssin voiton kolmen muun pelaajan kanssa. Paasovaara voitti kauden päätteeksi Mestis-hopeaa.

Kaudeksi 2021–2022 Paasovaara siirtyi 1+2-vuotisella sopimuksella KooKoon SM-liigajoukkueeseen, jonne hän ansaitsi sopimuksen edellisen kesän testijaksonsa aikana. Paasovaara teki liigadebyyttinsä runkosarjan kolmannella kierroksella 17. syyskuuta 2021 JYPiä vastaan. Hänet merkittiin KooKoon nelossentteriksi laidoilleen Teemu Engberg ja Leevi Aaltonen. Paasovaara sai ottelussa jääaikaa 6.57 minuuttia. Liigauransa avausmaalin hän teki kolmannessa ottelussaan 22. syyskuuta 2021 Kalevan Palloa vastaan. Paasovaara pelasi tulokaskautensa aikana kaikkiaan 35 runkosarjaottelua tehopistein 1+2=3 ja neljä playoff-ottelua ilman tehopisteitä. Hän pelasi kauden aikana myös kolme ottelua lainalla Hermeksen Mestis-joukkueessa marras-joulukuun 2021 vaihteessa. Kauden jälkeen huhtikuussa 2022 KooKoo tiedotti, että Paasovaaran sopimuksessa ollutta optiota ei käytetä.

Paasovaara siirtyi kaudeksi 2022–2023 vuoden mittaisella sopimuksella Ranskan Ligue Magnusin Aigles de Niceen. Hän oli tehoilla 10+16=26 joukkueen sisäisessä pistepörssissä toisena maanmiehensä Julius Valtosen jälkeen, kunnes tammikuussa 2023 Paasovaaran sopimus purettiin yhteisymmärryksessä ja hän siirtyi loppukaudeksi samassa liigassa pelaavaan Rapaces de Gapiin.

Kaudeksi 2023–2024 Paasovaara palasi Mestikseen ja hän siirtyi vuoden mittaisella sopimuksella Kiekko-Espooseen.

Muuta
-----

Paasovaara valmistui ylioppilaaksi Kuopion klassillisesta lukiosta keväällä 2018.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2016–2017 | KalPa | A-SM | 43 | 10 | 20 | 30 | 16 | 3 | 0 | 0 | 0 | 0 |
| 2017–2018 | KalPa | A-SM | 53 | 16 | 28 | 44 | 18 | 12 | 0 | 4 | 4 | 4 |
| 2018–2019 | KalPa | A-SM | 42 | 17 | 13 | 30 | 38 | 4 | 4 | 2 | 6 | 0 |
|  | IPK | Mestis | 4 | 0 | 1 | 1 | 4 | – | – | – | – | – |
| 2019–2020 | Hermes | Mestis | 48 | 9 | 32 | 41 | 14 | – | – | – | – | – |
| 2020–2021 | Hermes | Mestis | 28 | 6 | 15 | 21 | 55 | 12 | 1 | 8 | 9 | 2 |
| 2021–2022 | KooKoo | SM-liiga | 35 | 1 | 2 | 3 | 6 | 4 | 0 | 0 | 0 | 0 |
|  | Hermes | Mestis | 3 | 0 | 1 | 1 | 0 | – | – | – | – | – |
| 2022–2023 | Aigles de Nice | Ranska | 27 | 10 | 16 | 26 | 6 | – | – | – | – | – |
|  | Rapaces de Gap | Ranska | 9 | 3 | 3 | 6 | 2 | 5 | 1 | 3 | 4 | 0 |
| 1 kausi | yhteensä | Ranska | 36 | 13 | 19 | 32 | 8 | 5 | 1 | 3 | 4 | 0 |
| 1 kausi | yhteensä | SM-liiga | 35 | 1 | 2 | 3 | 6 | 4 | 0 | 0 | 0 | 0 |
| 4 kautta | yhteensä | Mestis | 83 | 15 | 49 | 64 | 73 | 12 | 1 | 8 | 9 | 2 |

Lähteet
-------

* Eetu Paasovaara The Internet Hockey Databasessa (englanniksi)
* Eetu Paasovaara Eurohockey-sivustolla (englanniksi)
* Eetu Paasovaara *Elite Prospects*. Everysport Media Group AB.  (englanniksi)

### Viitteet

1. 1 2  Ylioppilaat kevät 2018 *klassikka.onedu.fi*. Kuopion Klassillinen lukio. Viitattu 19.8.2021.
2. 1 2 3 4  Eetu Paasovaara *Elite Prospects*. Everysport Media Group AB.  (englanniksi)
3. ↑  Ponnahduslaudalta Liigaan – Mestis toimii Jääkiekkoliiton strategian mukaisena nuorten pelaajien kasvattajana *keskipohjanmaa.fi*.  19.4.2020. KPK Yhtiöt Oyj. Viitattu 19.8.2021.
4. ↑  Elite Prospects - KKP U17 *eliteprospects.com*. Everysport Media Group AB. Viitattu 19.8.2021. (englanniksi)
5. ↑  Elite Prospects - KalPa U20 *eliteprospects.com*. Everysport Media Group AB. Viitattu 19.8.2021. (englanniksi)
6. ↑  Elite Prospects - KalPa U20 *eliteprospects.com*. Everysport Media Group AB. Viitattu 19.8.2021. (englanniksi)
7. ↑  KalPa kiinnitti kuusi tulevaisuuden nimeä *kalpa.fi*.  18.4.2018. KalPa Hockey Oy. Viitattu 19.8.2021.
8. ↑  Elite Prospects - KalPa U20 *eliteprospects.com*. Everysport Media Group AB. Viitattu 19.8.2021. (englanniksi)
9. ↑  MOBERG JATKAA JA PAASOVAARA SIIRTYY HERMEKSEEN *kokkolanhermes.fi*.  17.5.2019. Edustus Hermes ry. Viitattu 19.8.2021.
10. ↑  Elite Prospects - Hermes *eliteprospects.com*. Everysport Media Group AB. Viitattu 19.8.2021. (englanniksi)
11. ↑  TIEDOTE: EETU PAASOVAARA JA HEIKKI HARJU JATKAVAT HERMEKSESSÄ! *kokkolanhermes.fi*.  15.4.2020. Edustus Hermes ry. Viitattu 19.8.2021.
12. ↑  Paasovaara testijaksolle Kouvolaan *kookoo.fi*.  31.7.2020. KooKoo Hockey Oy. Viitattu 19.8.2021.
13. ↑  Elite Prospects - Hermes *eliteprospects.com*. Everysport Media Group AB. Viitattu 19.8.2021. (englanniksi)
14. ↑  Seppä, Lassi: KooKoo solmi kuusi pelaajasopimusta − Nikkilä ja Siikonen Kouvolaan *Jatkoaika.com*.  3.5.2021. Jatkoaika r.y. Viitattu 19.8.2021.
15. ↑  KooKoolle kuusi uutta pelaajasopimusta – mukana paluumuuttaja! *kookoo.fi*.  3.5.2021. KooKoo Hockey Oy. Viitattu 19.8.2021.
16. ↑  Kookoo - JYP, 17.9.2021 *liiga.fi*.  17.9.2021. Jääkiekon SM-liiga Oy. Viitattu 19.9.2021.
17. ↑  Kookoo - JYP, 17.9.2021 *liiga.fi*.  17.9.2021. Jääkiekon SM-liiga Oy. Viitattu 19.9.2021.
18. ↑  Kookoo - Kalpa, 22.9.2021 *liiga.fi*.  22.9.2021. Jääkiekon SM-liiga Oy. Viitattu 22.9.2021.
19. ↑  Paasovaara lainalle Hermekseen *kookoo.fi*.  24.11.2021. KooKoo Hockey Oy. Viitattu 1.6.2022.
20. ↑  Seppä, Lassi: KooKoo solmi peräti yhdeksän jatkosopimusta − muun muassa Malík ja Antonen nähdään Kouvolassa ensi kaudella *Jatkoaika.com*.  26.4.2022. Jatkoaika r.y. Viitattu 1.6.2022.
21. ↑  Les Aigles de Nice Twitterissä *twitter.com*.  24.6.2022. Les Aigles de Nice. Viitattu 28.6.2022. (ranskaksi)
22. ↑  Les Rapaces de Gap *facebook.com*.  25.1.2023. Les Rapaces de Gap. Viitattu 26.1.2023. (ranskaksi)
23. ↑  Eetu Paasovaara Espooseen *kiekko-espoo.com*.  28.6.2023. Kiekko-Espoo Oy. Viitattu 10.12.2023.